**Keita Baldė**| Asmeniniai duomenys |
| --- |
| **Pilnas vardas** | Keita Baldé Diao |
| Gimimo data | 1995 m. kovo 8 d. (28 metai) |
| Gimimo vieta | Arbusijasas, Žironos provincija, Ispanija |
| Ūgis | 1,84 m |
| Klubai |
| Dabar žaidžia | AS Monaco |
| **Numeris** | 14 |
| **Pozicija** | puolėjas |
| Jaunimo klubai |
| 2000–2004 2004–20112010–20112011-2013 | DammFC Barcelona→UE Cornellà *(skol.)*SS Lazio |
| Profesionalūs klubai\* |
| 2013–20172017–2018–2019 | SS LazioAS Monaco→Inter Milan | 110 (26)23 (8)24 (5) |
| Nacionalinė komanda\*\* |
| 2016– | Senegalas Senegalas | 29 (5) |
| 
\*\* Nacionalinės komandos pasirodymų irįvarčių duomenys 2019. |

**Keita Baldė Diao** (*Keita Baldé Diao*, g. 1995 m. kovo 8 d.) – Senegalo futbolininkas, puolėjas. Laikomas vienu talentingiausių savo kartos futbolininkų.

Klubinė karjera
---------------

### FC Barcelona

Pirmuosius žingsnius savo karjeroje Keita žengė „Barcelonos" gretose, prisijungęs prie garsiosios katalonų La Masia akademijos dar būdamas devynerių metų. Tačiau jaunimo komandos išvykos į Katarą metu Keita nusprendė papokštauti bei į komandos draugo lovą įdėjo ledo kubelį. Šis pokštas nebuvo suprastas komandos vadovybės ir Keita buvo išsiųstas žaisti į dukterinę „Barcelonos" komandą UE Cornellà. Šios trečioje pagal pajėgumą Ispanijos lygoje rungtyniaujančios komandos jaunimo gretose Keita netruko įsitvirtinti ir, įmušęs 47 įvarčius, patraukė didžiųjų pasaulio klubų skautų dėmesį. Nusprendęs atmesti Madrido „Real", Mančesterio „United" pasiūlymus bei atsisakęs galimybės grįžti į „Barcelonos" gretas, Keita priėmė SS Lazio kvietimą bei už 300 tūkstančių eurų 2011 metų vasarą persikėlė į Italiją.

### SS Lazio

2012–2013 m. sezoną Keita praleido žaisdamas Romos „Lazio" jaunimo komandose bei treniruodamasis su pagrindine sudėtimi. Sezono pabaigoje, pastebėtas pagrindinės komandos trenerio Vladimiro Petkovičiaus, patekdavo į rungtynių paraišką Serie A mačams, tačiau į aikštę neišbėgo. Pirmą kartą pagrindinėje sudėtyje Keita pasirodė 2013 m. rugsėjo mėnesį, pergalingose rungtynėse su Chievo. Savo pirmąjį įvartį senegalietis įmušė nepraėjus nė dviem mėnesiams, dvikovoje su „Parmos" komanda. Po šio susitikimo SS Lazio treneris Petkovičius teigė, jog „Keita yra deimantas, kurį reikia nušlifuoti, tai neeilinis talentas ir geras vaikinas". Įmušęs debiutinį įvartį, Keita tapo ketvirtu jauniausiu SS Lazio žaidėju, pasižymėjusiu oficialiose rungtynėse. Keletą sezonų migravęs tarp atsarginių žaidėjų suolelio ir startinės sudėties, senegalietis tapo kertiniu klubo žaidėju 2016–2017 m. sezone. Jo metu Keita pirmą kartą savo karjeroje perkopė 10 įmuštų įvarčių ribą, ypatingai pasižymėjęs balandžio 23 dienos pergalingose rungtynėse su US Palermo, kai įmušė tris kartus per penkias minutes ir tapo greičiausiai tai atlikusiu žaidėju nuo 1972 metų. Reikšmingai Keita pasižymėjo ir po savaitės vykusio derbio su AS Roma metu, kai įmušė du įvarčius ir tapo pirmuoju tai derbyje padariusiu SS Lazio futbolininku nuo 1998 metų.

### AS Monaco

Karjeros sezonas SS Lazio gretose patraukė kitų Europos klubų dėmesį. 2017 metų vasarą žaidėju intensyviai domėjosi anglų „Tottenham Hotspur" klubas, tačiau galiausiai Keita persikėlė į AS Monaco gretas. Monegaskai už žaidėją sumokėjo apie 30 milijonų eurų. Keita į Monaką atvyko klubui išgyvenant permainų laikotarpį, kai po sėkmingo sezono komandos gretas paliko perspektyvūs Kilianas Mbapė, Bendžaminas Mendi, Tiemuė Bakajokas ir Bernardas Silva, tad senegaliečiui teko misija kompensuoti buvusių lyderių netektį. Su ja talentingas futbolininkas tvarkėsi neblogai ir per 33 rungtynes pasižymėjo 8 įvarčiais bei 11 rezultatyvių perdavimų.

Tarptautinė karjera
-------------------

Keita, gimęs Ispanijoje, emigrantų iš Senegalo šeimoje, turėjo galimybę atstovauti abiem šioms rinktinėms. Nors iš pradžių ir tikėjosi sulaukti Ispanijos rinktinės kvietimo, tačiau pasitaręs su tėvais, nusprendė atstovauti Senegalui. Gavęs trenerio Aliju Sisė kvietimą, Keita rinktinėje debiutavo 2016 metais, dvikovoje su Nigerio rinktine. Įsitvirtinęs rinktinės sudėtyje, futbolininkas dalyvavo 2018 metų pasaulio futbolo čempionate Rusijoje, kur sužaidė vienerias rungtynes.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Rusija 2018 | I etapas | 1 | 0 | 0 | 0 | 0 |
| **Žemyno čempionatai** |
| Gabonas 2017 | ketvirtfinalis | 4 | 0 | 0 | 0 | 0 |
| Egiptas 2019 | 2 vieta | 5 | 1 | 1 | 0 | 0 |

Klubinė statistika
------------------

| Klubas | Sezonas | Lyga | Taurės | Kiti | Viso |
| --- | --- | --- | --- | --- | --- |
| Žaista | Įvarčiai | Žaista | Įvarčiai | Žaista | Įvarčiai | Žaista | Įvarčiai |
| SS Lazio | 2013–14 | 25 | 5 | 2 | 0 | 8 | 1 | 35 | 6 |
| 2014–15 | 23 | 1 | 6 | 3 | 0 | 0 | 29 | 4 |
| 2015–16 | 31 | 4 | 1 | 0 | 7 | 1 | 39 | 5 |
| 2016–17 | 31 | 16 | 3 | 0 | 0 | 0 | 34 | 16 |
| Viso | 110 | 26 | 12 | 3 | 15 | 2 | 137 | 31 |
| AS Monaco | 2017–18 | 23 | 8 | 4 | 0 | 6 | 0 | 33 | 8 |
| Bendra suma | 133 | 34 | 16 | 3 | 21 | 2 | 170 | 39 |

Tarptautiniai įvarčiai
----------------------

2018 m. duomenys.

| Senegalas |
| --- |
| Metai | Rungt. | Įv. |
| 2016 | 6 | 2 |
| 2017 | 10 | 1 |
| 2018 | 2 | 0 |
| Iš viso | 18 | 3 |

Šaltiniai
---------

1. ↑   Archyvuota kopija 2018-06-29 iš Wayback Machine projekto.
2. ↑
3. ↑   Archyvuota kopija 2018-06-29 iš Wayback Machine projekto.
4. ↑
5. ↑
6. ↑
7. ↑
8. ↑   Archyvuota kopija 2017-08-30 iš Wayback Machine projekto.
9. ↑
10. ↑